पाएं अपने शहर की ताज़ा ख़बरें और फ्री ई-पेपरडाउनलोड करें
सोनारी थाना अंतर्गत बुधराम मोहल्ला में रहने वाले युवक टिंकू पटेल (30) ने बुधवार की रात फांसी लगा आत्महत्या कर ली। घर से 200 मीटर दूर स्थित एक पेड़ में वह गमछे के सहारे फंदे पर झूल गया। गुरुवार की सुबह बस्ती के लोगों ने उसे पेड़ से लटकता पाया। सूचना पर पुलिस मौके पर पहुंची और शव को पोस्टमाॅर्टम के लिए भेज दिया। टिंकू पटेल एक गैस एजेंसी में काम करता था। साथ ही में वह एक नाटक कंपनी में भी कलाकार का काम करता था। वह अविवाहित था। मृतक के साथी कलाकारों द्वारा आर्थिक तंगी के कारण टिंकू द्वारा आत्महत्या किए जाने की बात कही जा रही है। जबकि मृतक के पिता संतोष पटेल का भी कहना है कि आर्थिक तंगी के कारण पुत्र ने आत्महत्या की है।
पिता ने बताया- मृतक तीन भाइयों में सबसे छोटा था। रात में सभी ने साथ में खाना खाया था। जिसके बाद सभी सोने चले गए। पुत्र रात में कब घर से बाहर निकला इसकी जानकारी उन्हें नहीं है। सुबह बस्ती के लोगों ने पुत्र द्वारा आत्महत्या करने की जानकारी उन्हें दी गई।
पिता ने बताया विभिन्न झांकियों में कलाकारी कर पुत्र पैसा कमाता था। परंतु लॉकडाउन के कारण उसका यह काम ठप पड़ा है। जबकि गैस एजेंसी में वह ज्यादा रुपए नहीं कमा पाता था। आर्थिक तंगी के कारण व पिछले कई दिनों से तनाव में था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn